Lupte interne în AUR. Claudiu Târziu ar putea candida la prezidențiale: „Mi-aș asuma această poziție”
Se agită apele în interiorul Alianței pentru Unirea Românilor (AUR) odată cu apropierea scrutinului pentru alegerile prezidențiale din 2025. Se zvonește despre rupturi interne și dispute privind candidatul pe care îl va susține formațiunea după vâltoarea anulării alegerilor. Deși oficial nimeni nu recunoaște tensiunile, mai multe surse confirmă că în partid există diferende majore între taberele care îl susțin pe Călin Georgescu și cei care caută o alternativă.